CELEX: 32018R0596
Language: fi
Date: 2018-04-18 00:00:00
Title: Euroopan parlamentin ja neuvoston asetus (EU) 2018/596, annettu 18 päivänä huhtikuuta 2018, Luova Eurooppa -ohjelman (2014–2020) perustamisesta annetun asetuksen (EU) N:o 1295/2013 muuttamisesta

23.4.2018   
            
            
               FI
            
            
               Euroopan unionin virallinen lehti
            
            
               L 103/1
            
         EUROOPAN PARLAMENTIN JA NEUVOSTON ASETUS (EU) 2018/596,
   annettu 18 päivänä huhtikuuta 2018,
   Luova Eurooppa -ohjelman (2014–2020) perustamisesta annetun asetuksen (EU) N:o 1295/2013 muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 167 artiklan 5 kohdan ensimmäisen luetelmakohdan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat tavallista lainsäätämisjärjestystä (2),
   sekä katsovat seuraavaa:
   
               (1)
            
            
               Luova Eurooppa -ohjelma (2014–2020) perustettiin Euroopan parlamentin ja neuvoston asetuksella (EU) N:o 1295/2013 (3) tukemaan kulttuurialaa ja luovia aloja Euroopassa.
            
         
               (2)
            
            
               Euroopan unionin nuoriso-orkesteri, jäljempänä ’orkesteri’, on erityinen, koska se on kulttuurirajat ylittävä eurooppalainen orkesteri ja koostuu nuorista muusikoista, jotka on valittu vaativien laatukriteerien mukaisesti kaikissa jäsenvaltioissa vuosittain järjestettävän tiukan koe-esiintymisen perusteella. Se on unionissa ainoa orkesteri, joka ottaa palvelukseensa muusikoita kaikista jäsenvaltioista.
            
         
               (3)
            
            
               Perustamisestaan lähtien orkesteri on myötävaikuttanut kulttuurienvälisen vuoropuhelun, keskinäisen kunnioituksen ja ymmärryksen edistämiseen. Orkesteri on toiminut unionin kulttuurialan suurlähettiläänä ja tuonut esiin Euroopan eri kulttuurien rikkauden ja monimuotoisuuden sekä nousevia kykyjä. Orkesteri on myös osaltaan vaikuttanut Euroopan musiikkiperinnön tunnetuksi tekemiseen ja eurooppalaisten teosten levitykseen sekä parantanut nuorten eurooppalaisten lahjakkuuksien liikkuvuutta Euroopan sisällä ja sen ulkopuolella.
            
         
               (4)
            
            
               Orkesteri tarjoaa nuorille muusikoille säännöllistä koulutusta residenssiohjelman kautta sekä esiintymismahdollisuuksia ja vahvistaa näin nuorten muusikoiden kansainvälistä uraa ja lahjojen kehittämistä maineikkaiden kapellimestareiden ohjauksessa.
            
         
               (5)
            
            
               Orkesterin olisi jatkuvasti monipuolistettava rahoitustaan hakemalla aktiivisesti muuta rahoitustukea kuin unionin rahoitusta, jotta varmistetaan sen kestävyys ja jotta sen riippuvuutta unionin rahoituksesta vähennetään. Orkesterin olisi siksi varmistettava hallintonsa kustannustehokkuus.
            
         
               (6)
            
            
               Orkesterin olisi pyrittävä lisäämään näkyvyyttään, muun muassa sekä perinteisissä että digitaaliviestimissä, ja esiintymään eurooppalaisissa tapahtumissa sekä entistä useammassa jäsenvaltiossa.
            
         
               (7)
            
            
               Orkesterin olisi yhteistyössä kansallisten kumppaniensa kanssa tehtävä vuosittaisia koe-esiintymisiä paremmin tunnetuksi, jotta orkesterissa voidaan saavuttaa muusikoiden tasapainoisempi edustus kaikista jäsenvaltiosta.
            
         
               (8)
            
            
               Euroopan unionin nuoriso-orkesterin toiminnan olisi oltava Luova Eurooppa -ohjelman ja etenkin sen yleisösuhteen kehittämisen tukemistavoitteen ja Kulttuurin alaohjelman painopisteiden mukaista. Orkesterin olisi siksi aktiivisesti laajennettava yleisöpohjaansa kiinnittäen erityistä huomiota nuoreen yleisöön.
            
         
               (9)
            
            
               Orkesteri perustettiin Euroopan parlamentin 8 päivänä maaliskuuta 1976 antaman päätöslauselman (4) johdosta, ja se on siksi ainutkertainen orkesteri Euroopassa.
            
         
               (10)
            
            
               Jäsenvaltiot ja unionin toimielimet, muun muassa komission puheenjohtajat ja Euroopan parlamentin puhemiehet, ovat tunnustaneet orkesterin panoksen.
            
         
               (11)
            
            
               Koska orkesterin erityisasema, strategiset päämäärät ja toiminta tarjoavat etua ja hyötyä useammalle kuin yhdelle tai muutamalle jäsenvaltiolle ja selkeää eurooppalaista lisäarvoa, orkesteri täyttää komission delegoidun asetuksen (EU) N:o 1268/2012 (5) 190 artiklan 1 kohdan d alakohdassa tarkoitetun perussäädöksellä määritellyn elimen edellytykset, minkä johdosta tukea on mahdollista myöntää ilman ehdotuspyyntöä.
            
         
               (12)
            
            
               Euroopan unionin nuoriso-orkesterille olisi myönnettävä rahoitusta poikkeuksellisesti Luova Eurooppa -ohjelman loppuun, eli 31 päivään joulukuuta 2020 saakka.
            
         
               (13)
            
            
               Orkesteri olisi siksi poikkeuksellisesti sisällytettävä sekä Kulttuurin alaohjelmasta että Luova Eurooppa -ohjelman monialaisesta toimintalinjasta tuettaviin toimiin.
            
         
               (14)
            
            
               Jotta voidaan varmistaa orkesterin moitteeton toiminta, sen olisi voitava saada tukea mahdollisimman pian, ja etenkin vuonna 2018 ennen tämän asetuksen voimaantuloa syntyviin kustannuksiin. Tätä asetusta olisi sen vuoksi sovellettava takautuvasti 1 päivästä tammikuuta 2018.
            
         
               (15)
            
            
               Asetus (EU) N:o 1295/2013 olisi sen vuoksi muutettava,
            
         OVAT HYVÄKSYNEET TÄMÄN ASETUKSEN:
   1 artikla
   Muutetaan asetus (EU) No 1295/2013 seuraavasti:
   
               1)
            
            
               Lisätään 13 artiklan 1 kohtaan alakohta seuraavasti:
               
                           ”f)
                        
                        
                           kustannukset, jotka liittyvät Euroopan unionin nuoriso-orkesterin toimintaan, joka myötävaikuttaa muusikoiden liikkuvuuteen, eurooppalaisten teosten levitykseen yli rajojen ja nuorten muusikoiden kansainvälistymiseen ja urakehitykseen.”
                        
                     
         
               2)
            
            
               Lisätään 15 artiklan 1 kohtaan alakohta seuraavasti:
               
                           ”g)
                        
                        
                           Euroopan unionin nuoriso-orkesterin kustannukset, joita ei tueta 13 artiklan 1 kohdan f alakohdan nojalla.”
                        
                     
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 201831 päivään joulukuuta 2020.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 18 päivänä huhtikuuta 2018.
      
         
            Euroopan parlamentin puolesta
         
         
            Puhemies
         
         A. TAJANI
      
      
         
            Neuvoston puolesta
         
         
            Puheenjohtaja
         
         L. PAVLOVA
      
   
   
      (1)  Lausunto annettu 18. lokakuuta 2017 (ei vielä julkaistu virallisessa lehdessä).
   
      (2)  Euroopan parlamentin kanta, vahvistettu 15. maaliskuuta 2018 (ei vielä julkaistu virallisessa lehdessä), ja neuvoston päätös, tehty 12. huhtikuuta 2018.
   
      (3)  Euroopan parlamentin ja neuvoston asetus (EU) N:o 1295/2013, annettu 11 päivänä joulukuuta 2013, Luova Eurooppa -ohjelman (2014–2020) perustamisesta ja päätösten N:o 1718/2006/EY, N:o 1855/2006/EY ja N:o 1041/2009/EY kumoamisesta (EUVL L 347, 20.12.2013, s. 221).
   
      (4)  Euroopan parlamentin 8 päivänä maaliskuuta 1976 antama Euroopan unionin nuoriso-orkesterin perustamista koskeva päätöslauselma, esittelijänä Elaine Kellett-Bowman (EYVL C 79, 5.4.1976, s. 8).
   
      (5)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).